ദുരിത മേഖലകളില് കൈത്താങ്ങായി ഒ.െഎ.സി.സി ഒമാന് മസ്കത്ത്: ഷഹീന് ചുഴലിക്കാറ്റ് നാശം വിതച്ച തെക്ക്വടക്കന് ബാത്തിന ഗവര്ണറേറ്റുകളില് ദുരന്ത നിവാരണ പ്രവര്ത്തനങ്ങളില് സജീവമായി ഒ.ഐ.സി.സി ഒമാന്. ഒമാന് നാഷനല് കമ്മിറ്റി പ്രസിഡന്റ് സിദ്ദിക്ക് ഹസ്സെന്റ നേതൃത്വത്തില് വിവിധ മേഖലകളില്നിന്നുള്ള 80ലധികം സന്നദ്ധ പ്രവര്ത്തകരാണ് ദുരിത മേഖലകളില് കൈത്താങ്ങായി പ്രവര്ത്തിച്ചത്. വാസയോഗ്യമല്ലാത്ത വീടുകളില്നിന്ന് ആളുകളെ മാറ്റിപ്പാര്പ്പിക്കുകയും റോഡുകളിലെ ചളിയും കല്ലുകളും നീക്കുകയും ചെയ്തു. ഒ.ഐ.സി.സി മുസന്ന റീജനല് പ്രസിഡന്റ് മനാഫ് തിരുനാവായയുടെ വ്യാപാര സ്ഥാപനം വെള്ളപ്പൊക്കത്തില് ഉപയോഗശൂന്യമായിരുന്നു. ഇത് പ്രവര്ത്തകരുടെ നേതൃത്വത്തില് ശുചിയാക്കി. നിരവധി മേഖലയില് ഭക്ഷണവും വിതരണം ചെയ്തു. ഒ.ഐ.സി.സി ഉപാധ്യക്ഷന്മാരായ ജോളി മേലേത്, നസീര് തിരുവത്ര, നാഷനല് സെക്രട്ടറി, ഷഹീര് അഞ്ചല്, റാഫി ചക്കര, മീഡിയ വിഭാഗം കോഓഡിനേറ്റര് നിതീഷ് മാണി, ഗ്ലോബല് സെക്രട്ടറി കുരിയാക്കോസ് മാളിയേക്കല്, മുസന്ന റീജനല് സെക്രട്ടറി ഫൈസല് വാകയാട്, ഗോപകുമാര് വേലായുധന്, റെജി നിസ്വ, സുരേഷ് ബാബു എന്നിവര് നേതൃത്വം നല്കി.